กองทุนภัยฯ
การจัดตั้งกองทุนส่งเสริมการประกันภัยพิบัติ เป็นผลสืบเนื่องจากในปี 2554 ได้เกิดวิกฤตการณ์อุทกภัยอย่างร้ายแรงในหลายพื้นที่ของไทย ซึ่งก่อให้เกิดความเสียหายต่อเศรษฐกิจและสังคมอย่างรุนแรง
19 เม.ย. 2556

การจัดตั้งกองทุนส่งเสริมการประกันภัยพิบัติ เป็นผลสืบเนื่องจากในปี 2554 ได้เกิดวิกฤตการณ์อุทกภัยอย่างร้ายแรงในหลายพื้นที่ของไทย ซึ่งก่อให้เกิดความเสียหายต่อเศรษฐกิจและสังคมอย่างรุนแรง 
สิ่งที่ตามมา คือ บริษัทรับประกันภัยต่อในต่างประเทศที่รับประกันภัยพิบัติจากไทยส่วนใหญ่ขาดทุนจากการจ่ายค่าสินไหมน้ำท่วมหนัก ทำให้ปฏิเสธการรับประกันภัยพิบัติจากไทยรัฐบาลจึงมีความจำเป็นอย่างเร่งด่วน ที่จะต้องบูรณะและฟื้นฟูประเทศ เยียวยาความเสียหายให้แก่ประชาชน รวมถึงการสร้างความเชื่อมั่นในการประกอบอาชีพของประชาชนและผู้ลงทุน
นอกจากนี้ ยังมีเงื่อนไขใหม่ ถ้าจะรับประกันก็จะขอขึ้นเบี้ยประกันให้ครอบคลุมความเสี่ยง ทำให้ภาคธุรกิจและประชาชนเดือดร้อน 
ดังนั้น รัฐบาลจึงได้จัดตั้งกองทุนประกันภัยพิบัติ โดยคิดอัตราเบี้ยประกันอัตราต่ำ เพื่อมารองรับความเสี่ยงจากภัยพิบัติที่อาจจะเกิดขึ้น
ปัจจุบันมี “กรมธรรม์ประกันภัยพิบัติ” จะให้ความคุ้มครองภัยพิบัติ 3 ภัย ได้แก่ น้ำท่วม แผ่นดินไหว และลมพายุ โดยกำหนดอัตราค่าเบี้ยประกันภัยพิบัติ ประเภทบ้านอยู่อาศัย 0.5% ความคุ้มครองไม่เกิน 1 แสนบาท ธุรกิจ SME ทุนประกันภัยไม่เกิน 50 ล้านบาท อัตราเบี้ยประกัน 1% ประเภทอุตสาหกรรม อัตราเบี้ยประกันภัย 1.25% โดยให้ความคุ้มครองภัยพิบัติไม่เกิน 30% ของวงเงินประกันภัยทรัพย์สิน